**Препис – извлечение!**

 Р Е Ш Е Н И Е № 222

09.03.2021 г.

 / Протокол № 18 /

 **ОТНОСНО:** Предложение с вносител Кмета на Община Гурково с вх. № ОС - 59/05.03. 2021 г. – разрешение за изработване на проект за ПУП – ПЗ /план за застрояване/ на ПИ /поземлени имоти/ с идентификатори 38203.31.759 и 38203.31.761 по КККР на с. Конаре, община Гурково.

 **МОТИВИ:** В Община Гурково е постъпило заявление с вх. № К-820 /04.03.2021г. от Тотка \*\*\*\*\*\* Петкова – зам. кмет на Община Гурково, оправомощена със Заповед № З-232/ 05.05.2020 г. издадена от Кмета на общината. Депозираното искане е за получаване на Разрешение за изработване на проект за ПУП – ПЗ /план за застрояване/ на ПИ /поземлени имоти/ с идентификатори 38203.31.759 и 38203.31.761 по КККР на с. Конаре, община Гурково. Искането е придружено с техническо задание и скица – предложение.

Проектните терени се намират в землището на с. Конаре, общ.Гурково, кадастрален район 31.

Соб­стве­ник на поземлен имот с идентификатор **38203.31.759** по КККР на с.Конаре, общ.Гурково, одобрен със Заповед № РД-18-40/28.06.2010 г. на изпълнителния директор на АГКК**,** е Община Гурково, съгласно Акт за публична общинска собственост № 36, том XX , рег. 5426, дело 4080 от 20.10.2020 г. издаден от Служба по вписванията гр. Казанлък.

Соб­стве­ник на поземлен имот с идентификатор **38203.31.761** по КККР на с.Конаре, общ.Гурково, одобрен със Заповед № РД-18-40/28.06.2010 г. на изпълнителния директор на АГККе Община Гурково, съгласно Акт за публична общинска собственост № 35, том XX , рег. 5425, дело 4079 от 20.10.2020 г. издаден от Служба по вписванията гр. Казанлък.

 Разработката се предприема в изпълнение на Решение на Общински Съвет на гр. Гурково № 221 от 26.02.2021 г. /Протокол № 17/, което е във връзка с реализиране строителството на обект ***„Реконструкция и доизграждане на съществуващо речно водо­хващане за водоснабдяване на с. Конаре и изграждане на ПСПВ“ с договор за безвъзмездна финансова помощ № 24/07/2/0/00452 от 21.06.2018 г. по ПРСР 2014-2020 г.,*** с което е дадено съгласие за промяна във вида на трайното предназначение на поземлените имоти от ***„Горска Територия“*** на ***„Територия заета от води и водни обекти“*** и начина им на трайно ползване от ***„За водностопанско, хидромелиора­тивно съоръжение“*** на ***„Друг вид водно течение, водна площ и съоръжение“.***

С оглед на обстоятелството, че сключеният договор между Община Гурково и ДФЗ изтича през месец юни 2021 г., а действията по него следва да бъдат отчетени до м.май е необходимо да се предприемат спешни мерки по приключване на процедурата, касаеща пояс на СОЗ на водохващането в с. Конаре. Към настоящия момент строителството е спряно с Протокол образец 10 до коригиране на обхвата на пояс 1 на СОЗ.

 На основание чл.21, ал.1, т.11 от Закона за местното самоуправление и местната администрация, във връзка с чл. 124а, ал.1 и ал.5 и чл. 124б ал.1 от Закона за устройство на територията, чл.60 ал.1 АПК и във връзка с гореизложеното, Общински съвет - Гурково

Р Е Ш И:

1. Разрешава на Община Гурково, ЕИК 123092756, с адрес на управление:

гр. Гурково бул. „Княз Александър Батенберг” № 3 да възложи изработването на проект за изменение на ПУП – ПЗ /план за застрояване/ на ПИ /поземлени имоти/ с идентификатори 38203.31.759 и 38203.31.761 по КККР на с. Конаре, община Гурково

 2. Проектът за изменение на ПУП – ПЗ /план за застрояване/ да бъде изработен и процедиран при спазване на действащата нормативна уредба, за сметка на Община Гурково, ЕИК 123092756, с адрес на управление: гр. Гурково, бул. „Княз Александър Батенберг” № 3.

 3.Одобрява Техническото задание, изготвено от Възложителя и приложено към настоящето Решение.

 4 Допуска предварително изпълнение на настоящото решение.

 Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

 **/ Гочо Гочев /**

**ПРОТОКОЛИСТ: /п/**

 **/ Иванка Рачева – Генчева /**